Nafarroako Parlamentuko Mahaiak, 2018ko otsailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Sergio Sayas López jaunak aurkeztutako galdera, jakiteko zer arrazoi dauden Gobernuak une honetan ez edukitzeko osasun garraiorako helikoptero-zerbitzua.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko otsailaren 12an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko Sergio Sayas López jaunak, Legebiltzarreko Erregelamenduan ezarritakoaren babesean, honako galdera hau egiten du, Nafarroako Gobernuko Lehendakaritzako, Funtzio Publikoko, Barneko eta Justiziako kontseilariak Osoko Bilkuran ahoz erantzun dezan:

– Zer arrazoi daude Gobernuak une honetan ez edukitzeko osasun garraiorako helikoptero-zerbitzua?

Iruñean, 2018ko otsailaren 8an

Foru parlamentaria: Sergio Sayas López